**
ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΔΩΔΕΚΑΝΗΣΟΥ**

**ΔΗΜΟΣ ΚΩ**

ΑΥΤΟΤΕΛΕΣ ΤΜΗΜΑ ΔΗΜΑΡΧΟΥ

**Ταχ. Δ/νση :**Ακτή Κουντουριώτη 7, Κως

**Ταχ. Κώδικας :**85300

**Τηλ. :**22423-60453

**Ηλεκτρον. δ/νση :** kos\_mayor\_press@kos.gr

 Κως, 14 – 10 – 2025

 **ΠΡΟΣ: Μ.Μ.Ε. Κω**

**ΔΕΛΤΙΟ ΤΥΠΟΥ**

Κλειστή στην κυκλοφορία οχημάτων θα παραμείνει η παραλιακή οδός Ακτή Κουντουριώτου, τα πρωϊνά της Πέμπτης 16 και της Παρασκευής 17 Οκτωβρίου, από τις 8 το πρωί έως τη 1 το μεσημέρι.

Η Ακτή Κουντουριώτου θα κλείσει λόγω διεξαγωγής των Πανελλήνιων Αγώνων Ποδηλασίας "Special Olympics", που πραγματοποιούνται για πρώτη φορά στην Κω, από 16 έως 19 Οκτωβρίου 2025.

Η τελετή έναρξης των αγώνων θα διεξαχθεί την Πέμπτη 16 Οκτωβρίου, στην Ακτή Κουντουριώτου, στις 19.00.

Η Δημοτική Επιτροπή αποφάσισε τον προσωρινό αποκλεισμό της κυκλοφορίας οχημάτων επί της οδού Ακτή Κουντουριώτη, ως εξής:

• Την **Πέμπτη 16 Οκτωβρίου** 2025, κατά τις ώρες **08:00 έως 13:00**, από το ύψος του **Κάστρου έως** τους φωτεινούς σηματοδότες, στη συμβολή με την οδό **Μεγάλου Αλεξάνδρου**.

• Την **Παρασκευή 17 Οκτωβρίου** 2025, κατά τις ώρες **08:00 έως 13:00**, από το ύψος του **Κάστρου** έως και την **Πλατεία Δελφινιών.**

Η εκτροπή των οδών:

**α) Μπουμπουλίνας** θα γίνεται από την οδό **Αλικαρνασσού,** και

**β)** **Κανάρη** από την οδό **Αλικαρνασσού**.

Το προσωρινό κλείσιμο της Ακτής Κουντουριώτου κρίθηκε απαραίτητο, σύμφωνα με τις υποδείξεις των ποδηλατικών συλλόγων που συμμετέχουν στην προετοιμασία της διοργάνωσης, προκειμένου να διασφαλιστεί η ασφαλής και απρόσκοπτη διεξαγωγή των αγώνων, τόσο για τους αθλητές όσο και για το κοινό που θα παρευρεθεί.

Σέ αυτό το διάστημα, που θα παραμείνει κλειστή η Ακτή Κουντουριώτου, σύμφωνα με τις οδηγίες της Δημοτικής Αστυνομίας, η τροφοδοσία των καταστημάτων θα γίνεται από την Πλατεία Καζούλη.

Οι οδηγοί καλούνται να επιδείξουν κατανόηση για την ανάγκη των προσωρινών κυκλοφοριακών αλλαγών, να ακολουθούν τις οδηγίες και να επιλέξουν εναλλακτικές διαδρομές σε αυτό το διάστημα για την αποφυγή κυκλοφοριακής συμφόρησης.

Γραφείο Τύπου